Инфраүн
Инфраүн (лат. infra – төмөн, астында) – адам кулагына угулбаган төмөнкү жыштыктагы (16 Гцтен аз) серпилгичтүү толкундар. Чоң амплитудалуу инфраүн кулакты оорутат. Инфраүн деңиз толкунунун шарпылдашынын жана атмосфера чуусунун курамына кпрет. Инфраүн булагы атмосфера менен шамалдын турбуленттүүлүгү (баш аламан, куюн түрүндө), чагылган разряды, жарылуу, атылуу, жер алдындагы силкинүү жана башкалар түрдүү чөйрөдө начар жутулгандыктан, инфраүн алыска тарайт. Бул касиети алыстагы күчтүү жарылуу, атылуу жана башкалар кубулуштар болгон жердпн аралыгын аныктоого мүмкүндүк берет. Инфраүн менен атмосферанын жогорку катмары жана деңиз тереңи изилденет. Инфраүн микрофон, гидрофон, геофондордун жардамы менен кабыл алынат. 
Физика

Колдонулган адабияттар
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5